شەفەق نیوز/ سەرچەوەیگ ئەمنی، ئمڕوو چوارشەممە، خەوەردا لە دەنگ رممەی تەقین بومبیگ لکیاگ لەناو ماشین پارێزەریگ، خوەرهەڵات بەعقوبە.
سەرچەوەگە ئەرا ئاژانس شەفەق نیوز وت: بومبیگ لەخوار ماشین پارێزەریگ لەناوڕاس ناحیەی کەنعان تەقیەو، و بۊە هووکار زەخمداربۊنی، وەگەرد زەرەدەیل فرەیگ وە ماشینەگە.
سەرچەوەگە وتیش: دەسەڵاتە ئەمنیەیلە رەسینە شۊن رۊداوەگە، و لێکۆلینەوە واز کردن، و زەخمدارەگە رەساننە خەسەخانە.
